
(Pyetja: Kam për të kompensuar disa ditë prej Ramazanit dhe 
dëshiroj të agjëroj Ashuranë, a më lejohet mua ta agjëroj Ashuranë 
para kompensimit? Dhe a më takon mua ta agjëroj Ashuranë dhe 
ditën e njëmbëdhjetë me nijet të kompensimit dhe a e arrij 
agjërimin e Ashurasë? 

<Përgjigja: 

Falënderimi i takon Allahut.. 

E para: Nuk është mirë të agjërohet vullnetarisht përderisa ka 
për të kompensuar një ditë apo më shumë ditë prej Ramazanit por, 
fillon me kompensimin e agjërimit të obliguar prej Ramazanit e 
pastaj agjëron vullnetarisht. 

E dyta: Nëse e agjëron ditën e dhjetë të Muharremit dhe të 
njëmbëdhjetën me nijet të kompensimit të ditëve që e ka prishë 
agjërimin në to, prej muajit të Ramazanit, i lejohet atij dhe i 
llogaritet kompensim i dy ditëve që i ka obligim, për shkak të fjalës 
së Pejgamberit (paqja dhe mëshira e Allahut qofshin mbi të): 
“Vërtet veprat shpërblehen sipas qëllimit dhe secilit njeri i takon ajo 
që ka pasë për qëllim. 

“Shpresojmë që do të arrish shpërblimin e kompensimit dhe 

shpërblimin e agjërimit të asaj dite.” 

